Document ID: /roh_data/filtered/fineweb-2-filterrobots_roh.jsonl.gz/45680

Il cussegl da vischnanca da Domat ha prolungà la cunvegna da prestaziun cun l'organisaziun regiunala da turissem da Cuira e conturn. Ils custs s'augmentan a radund 30'000 francs per onn, cunquai ch'ins haja da nov calculà cun il dumber d'abitants.
Sco La Quotidiana rapporta, haja il president communal Erich Kohler er infurmà davart ils proxims pass pertutgant la via da sviament. Il project vegnia surdà il favrer ad in biro d'inschignier, uschia che la dumonda da bajegiar possia vegnir inoltrada al chantun l'avrigl. Sch'i na dettia nagins recurs possian ins cumenzar cun las lavurs da construcziun la primavaira da l'auter onn.